## ZAVOD ZA JAVNO ZDRAVSTVO KARLOVAČKE ŽUPANIJE

# K A R L O V A C

Dr. Vladka Mačeka 48

UPRAVNO VIJEĆE

Broj: 02 – 1367/2-23

Karlovac, 31. kolovoz 2023.

Z A P I S N I K

s 26. sjednice Upravnog vijeća Zavoda za javno zdravstvo Karlovačke županije, održane dana 31. kolovoz 2023., s početkom u 15,15 sati u predavaonici, I kat, ul. dr. Vladka Mačeka 48, Karlovac.

D N E V N I R E D

1. Usvajanje zapisnika sa 25. sjednice Upravnog vijeća Zavoda za javno zdravstvo Karlovačke županije.

2. Izvješće o poslovanju Zavoda za javno zdravstvo Karlovačke županije za razdoblje siječanj – srpanj 2023.

3. Donošenje Prijedloga 2. Rebalansa Financijskog plana Zavoda za javno zdravstvo Karlovačke županije za 2023.

4. Izmjena Odluke o odobrenju nabave radova na obnovi krova objekta Službe za zdravstvenu ekologiju.

5. Izmjena Odluke o odobrenju nabave radova na zamjeni stolarije na objektu Službe za zdravstvenu ekologiju.

6. Različito.

Predloženi dnevni red je usvojen.

Odluke:

Točka 1.

Usvaja se zapisnik sa 25. sjednice Upravnog vijeća Zavoda za javno zdravstvo Karlovačke županije, bez primjedbi.

Točka 2.

Usvaja se Izvješće o poslovanju za razdoblje siječanj – srpanj 2023. Zavoda za javno zdravstvo Karlovačke županije, koje se nalazi u privitku ove Odluke i sastavni je dio arhivskog zapisnika.

Točka 3.

Donosi se Prijedlog 2. Rebalansa Financijskog plana Zavoda za javno zdravstvo Karlovačke županije za 2023., koji se nalazi u privitku ove Odluke i sastavni je dio arhivskog zapisnika.

Točka 4.

1. Mijenja se Odluka br. 01-1098/1-23 sa 23. sjednice Upravnog vijeća Zavoda za javno zdravstvo Karlovačke županije održane dana 1. lipnja 2023., kojom se odobrava nabava radova na obnovi krova objekta Službe za zdravstvenu ekologiju na način da se u toč. 1. Odluke umjesto procijenjene vrijednosti nabave od “64.000,00“ eura bez PDV, stavlja iznos procijenjene vrijednosti nabave od “65.678,46” eura bez PDV-a.

2. Ova Odluka upućuje se na suglasnost Karlovačkoj županiji.

Točka 5.

Mijenja se Odluka br. 01-1100/1-23 sa 23. sjednice Upravnog vijeća Zavoda za javno zdravstvo Karlovačke županije održane dana 1. lipnja 2023., kojom se odobrava nabava radova na zamjeni stolarije objekta Službe za zdravstvenu ekologiju na način da se u toč. 1. Odluke umjesto procijenjene vrijednosti nabave od “30.000,00“ eura bez PDV, stavlja iznos procijenjene vrijednosti nabave od “35.000,00” eura bez PDV-a.

Točka 6.

Ravnatelj Branko Zoretić, mag. oec. izvješćuje Upravo vijeće da je temeljem objavljenog Poziva na dostavu projektnih prijedloga Ministarstva zdravstva „Centralno financiranje specijalizacija“ u okviru Nacionalnog plana oporavka i otpornosti za razdoblje 2021.- 2026. Zavodu za javno zdravstvo Karlovačke županije odobrene dvije specijalizacije. Sukladno tome, kroz Mehanizam za oporavak i otpornost financirat će se specijalistička usavršavanja dva doktora medicine u području javnog zdravstva i to jednog iz epidemiologije u trajanju od četiri godine, te jednog iz kliničke mikrobiologije u trajanju od pet godina.

------------

PREDSJEDNIK

UPRAVNOG VIJEĆA

Prim. dr. sc. Hrvoje Cvitanović, dr. med.